Document ID: /roh_data/filtered/fineweb-2-filterrobots_roh.jsonl.gz/42507

Intgins possessurs da licenza smanatschan dentant cun in plan cunter il sbassament dal pretsch. Perquai saja tar tscherts medicaments anc avert sch'els possian vegnir realisads u betg.
Pretschs da medicaments vegnan intercurids regularmain
Ils medicaments che vegnan surpigliads da l'assicuranza da basa vegnan prendids sut la marella mintga trais onns. Sch'i sa mussia ch'il pretsch per in medicament è memia aut, ordinescha la Confederaziun in sbassament. Quest onn ha l'Uffizi da sanadad laschà intercurir ils pretschs da var 1'000 medicaments.
Respargn da 600 milliuns tranter 2012 e 2014
Tenor indicaziuns da l'uffizi han ins uschia pudì spargnar var 600 milliuns tranter l'onn 2012 e 2014. Ils ultims dus onns n'èn ils pretschs betg vegnids controllads, pervia d'ina dispita giuridica pendenta.
RR novitads 11:00